
Nr. 9537/1/20.07.2023__________________________________________
Referat de aprobare
privind aprobarea modificării anexei nr. 1 și anexei nr. 2 la Hotărârea Consiliului Local al comunei Sadu nr. 66/29.06.2023 privind aprobarea studiului de fezabilitate, a indicatorilor tehnico-economici actualizați și a devizului general actualizat pentru obiectivul de investiții ”REDIMENSIONARE ȘI EXTINDERE CONDUCTĂ DE DISTRIBUȚIE GAZE NATURALE PRESIUNE REDUSĂ CU RECUPLARE 35 BRANȘAMENTE, MĂRIRE CAPACITATE S.R.M.P. LOCALITATEA SADU, ZONA TOCILE, COM. SADU, JUD. SIBIU” aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului
Analizând raportul de specialitate nr. 9537/20.07.2023 prin care se prezintă necesitatea aprobarea modificarii anexei nr. 1 și anexei nr. 2 la Hotărârea Consiliului Local al comunei Sadu nr. 66/29.06.2023
 Proiectul este finanțat prin Programul național de investiții „Anghel Saligny”;
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.

Am iniţiat un proiect de hotărâre, calitate acordată de prevederile  art. 136 alin. (1), teza I din Ordonanţa de urgenţă nr. 57/2019 privind Codul administrativ, cu modificările și completările ulterioare, având ca reglementare: 

Sediul materiei privind această capacitate a Consiliului Local îl reprezintă art. 129 alin. (1), alin. (2) lit. b) şi alin. (4) lit. d), raportate la cele ale art. 155 (1) lit. c) şi alin. (4) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Potrivit prevederilor art. 129, alin. (4), lit. d) din OUG nr. 57/ 2019 privind Codul Administrativ, Consiliul Local ”aprobă, la propunerea primarului, documentațiile tehnico-economice pentru lucrările de investiții de interes local, în condițiile legii” și a art. 44, alin. (1) din Legea nr. 273/2006 privind finanțele publice locale, cu modificările și completările ulterioare, Aprobarea proiectelor de investiţii publice locale (1) Documentaţiile tehnico-economice ale obiectivelor de investiţii noi, a căror finanţare se asigura integral sau în completare din bugetele locale, precum şi ale celor finanţate din împrumuturi interne şi externe, contractate direct sau garantate de autorităţile administraţiei publice locale, se aprobă de către autorităţile deliberative.
Astfel rezultă noii indicatori tehnici, actualizați respectiv:

· Realizarea unui Sistem inteligent de distribuție gaze naturale

· Lungime rețea de distribuție înființare/ extindere/modernizare 13.587 metri;

· Număr gospodării conectate (calculate conform art. 2 din OMDLPA/OME nr. 1330/947/2021)=  393.
Actualizarea s-a realizat astfel:

-
S-a renunțat valoric la suma aferentă înlocuirii contoarelor existente cu contoare inteligente pentru cele 539 de gospodării și implicit s-a diminuat indicatorul Număr de gospodării conectate cu această cantitate (539 gospodării);

-
S-a renunțat la numărul estimat de 242 de gospodării care vor fi conectate pe perioada implementării proiectului respectiv la lucrările privind conectarea imobilelor care urmează a fi construite în zonă, fără a se renunța la lucrările privind realizarea rețelei de gaz pentru tot amplasamentul zonei Tocile cu regim public.

În concordanță cu noile condiții de finanțare, vor fi racordate gospodăriile existente efectiv pe amplasamentul investiției, în număr de 393 și executate lucrările în cadrul proiectului pe toată lungimea de 13817 metri, lungimea străzilor din zona Tocile.  Practic lungimea rețelei de extindere a gazelor naturale rămâne neschimbată față de cererea de finanțare și s-a diminuat doar număr de gospodării conectate față de cererea de finanțare, rămânând doar gospodăriile existente efectiv la acest moment. 
Având în vedere cele expuse mai sus supun spre analiză și aprobarea Consiliului Local Sadu, proiectul de hotărâre privind aprobarea modificării anexei nr. 1 și anexei nr. 2 la Hotărârea Consiliului Local al comunei Sadu nr. 66/29.06.2023 privind aprobarea studiului de fezabilitate, a indicatorilor tehnico-economici actualizați și a devizului general actualizat pentru obiectivul de investiții ”REDIMENSIONARE ȘI EXTINDERE CONDUCTĂ DE DISTRIBUȚIE GAZE NATURALE PRESIUNE REDUSĂ CU RECUPLARE 35 BRANȘAMENTE, MĂRIRE CAPACITATE S.R.M.P. LOCALITATEA SADU, ZONA TOCILE, COM. SADU, JUD. SIBIU” aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului.

